Μαρία Καρπουζάκη Α1.

E-twinning: Η φανταστική ιστορία με την συνάντηση του Νώε στην Κιβωτό και του καπετάνιου Νέμο με το υποβρύχιό του.

**Περιγραφή:**

Αφού διαβάσετε το κείμενο σχετικά με τον κατακλυσμό του Νώε όπως περιγράφεται στην Παλαιά Διαθήκη εδώ: https://www.pemptousia.gr/2021/01/47585/ και τον παρακάτω σύνδεσμο: https://staxyologimata.blogspot.com/2020/03/blog-post.html

(να αντιγράψετε και επικολλήσετε τους παραπάνω συνδέσμους σε μια μηχανή αναζήτησης διαδικτύου)

να δημιουργήσετε μια φανταστική ιστορία σχετικά με τον Κατακλυσμό του Νώε και, αν μπορείτε, να εντάξετε υπερχρονικά σε αυτήν και τον καπετάνιο Νέμο με το υποβρύχιό του. Μπορείτε να βάλετε να μιλούν και τα ζώα της Κιβωτού του Νώε, καθώς επίσης και τα πλάσματα της θάλασσας/του βυθού. Ακόμη, μπορείτε να βάλετε να μιλούν και η Κιβωτός, αλλά και το υποβρύχιο του Καπετάνιου Νέμο, ο Ναυτίλος.

Αυτό ήταν! Η τρομακτική καταιγίδα που έφερε απίστευτο κατακλυσμό είχε κοπάσει και στον καταγάλανο ουρανό ταξίδευε μόνος ένας υπέροχος ζωογόνος ήλιος, δίνοντας υποσχέσεις για άμεση αναγέννηση. Παρ’ όλα αυτά ο Νώε τριγυρνούσε στο κατάστρωμα της κιβωτού ανήσυχος και προβληματισμένος. Όσο έφτανε η ματιά του δεν έβλεπε πουθενά στεριά και το απέραντο γαλάζιο γύρω του, του προξενούσε μεγάλο φόβο. Δεν ήξερε που να πάει, οι τροφές είχαν σχεδόν τελειώσει και τα ζώα ανήσυχα δημιουργούσαν όλο και μεγαλύτερη φασαρία. Ξαφνικά ακούστηκε ένας τρομακτικός ήχος και η κιβωτός ταρακουνήθηκε σαν να έγινε ένας μεγάλος σεισμός. Ταυτόχρονα, άρχισε να εμφανίζεται δίπλα στην κιβωτό ένα μεγάλο μεταλλικό κουτί και αφού ανοίγει μία πόρτα στην οροφή του, βγαίνει ένας πανύψηλος γενειοφόρος με ναυτικό καπέλο και μία πίπα στο στόμα.

\_ Ποιος είσαι εσύ άνθρωπέ μου και πώς βρέθηκες εδώ; Ρώτησε απορημένος ο Νώε. Εμείς εδώ έχουμε χαθεί.

\_ Μην ανησυχείς φίλε μου Νώε. Είμαι ο καπετάνιος Νέμο, πλοίαρχος του περίφημου Ναυτίλου. Μην φοβάσαι, ο παντοδύναμος Θεός με ειδοποίησε με όνειρο, να σας βρω εδώ και να σας οδηγήσω με ασφάλεια στη σωτηρία.

Έτσι, με ένα πολύ χοντρό σκοινί ρυμούλκησε ο Ναυτίλος την κιβωτό στη γη της Επαγγελίας και ο Νώε με τον Νέμο δόξαζαν και ευχαριστούσαν τον Θεό.